Oficiālais Vēstnesis L 039 , 11/02/2004 Lpp. 0019 - 0022



Padomes Kopējā nostāja 2004/133/KĀDP (2004. gada 10. februāris), ar ko nosaka ierobežojošus pasākumus pret ekstrēmistiem Bijušajā Dienvidslāvijas Maķedonijas Republikā (FYROM) un atceļ Kopējo nostāju 2001/542/KĀDP EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 15. pantu, tā kā: (1) Padome atkārtoti uzsvērusi savas saistības attiecībā uz stāvokļa stabilizēšanu un normalizēšanu Bijušajā Dienvidslāvijas Maķedonijas Republikā (FYROM), pamatojoties uz pamatnolīguma pilnīgu īstenošanu. (2) Šīs Padomes saistības ir uzskatāmi pierādītas ar augstā pārstāvja/ģenerālsekretāra intensīvo iesaistīšanos, kārtējo ES īpašo pārstāvju iecelšanu un operāciju "Concordia" un "Proxima" izvēršanu. (3) Neraugoties uz stāvokļa vispārēju uzlabošanos, atsevišķas personas joprojām veicina vardarbību vai piedalās tādā darbībā, kas apdraud pamatnolīguma pamatprincipus par FYROM stabilitāti, teritoriālo integritāti un vienotību un etnisko daudzveidību, un/vai apdraud un kavē nolīguma konkrēto īstenošanu ar demokrātijas procesam naidīgu rīcību. (4) Tādēļ ieteicams īstenot mērķa pasākumus, kas vērsti uz iepriekš minētajām personām, tostarp personām, kuras uzturas ārpus FYROM, ierobežojumu veidā attiecībā uz viņu ielaišanu dalībvalstu teritorijās. (5) Minētie pasākumi nav uzskatāmi par ierobežojumu šādu personu uzskatu un vārda brīvībai. (6) Padomes 2001. gada 16. jūlija Kopējā nostāja 2001/542/KĀDP par aizliegumu izsniegt vīzas ekstrēmistiem Bijušajā Dienvidslāvijas Maķedonijas Republikā [1] jāatceļ, IR PIEŅĒMUSI ŠO KOPĒJO NOSTĀJU. 1. pants 1. Dalībvalstis veic pasākumus, kas vajadzīgi, lai nepieļautu to personu ieceļošanu savās teritorijās vai tranzītu caur savām teritorijām, kuras uzskaitītas pielikumā un kas aktīvi veicina ekstrēmistu vardarbību vai piedalās tajā, tādējādi apdraudot Ohridas pamatnolīguma pamatprincipus par FYROM stabilitāti, teritoriālo integritāti un vienotību un etnisko daudzveidību, un/vai kuras ar nodomu, atkārtoti un nelikumīgi apdraud un kavē pamatnolīguma konkrēto īstenošanu ar demokrātijas procesam naidīgu rīcību. 2. Šā panta 1. punkts neuzliek dalībvalstij pienākumu atteikt saviem valstspiederīgajiem ieceļošanu tās teritorijā. 2. pants 1. Nostājas 1. panta 1. punktu nepiemēro gadījumos, kad dalībvalstij ir saistošs pienākums saskaņā ar starptautiskajām tiesībām, proti: i) kā starptautiskas starpvaldību organizācijas uzņēmējai valstij; ii) kā starptautiskas konferences, ko sasauc ANO vai kuru sasauc ANO aizgādībā, uzņēmējai valstij; vai arī iii) saskaņā ar daudzpusēju nolīgumu, ar ko piešķir privilēģijas un neaizskaramību. Padomi attiecīgi informē par katru no minētajiem gadījumiem. 2. Šā panta 1. punktu uzskata par piemērojamu arī gadījumos, kad dalībvalsts ir Eiropas Drošības un sadarbības organizācijas (EDSO) uzņēmēja valsts. 3. pants 1. Dalībvalstis var piešķirt atbrīvojumu no saskaņā ar 1. panta 1. punktu noteiktajiem pasākumiem, ja ieceļošana attaisnojama, pamatojoties uz humāniem apsvērumiem vai starpvaldību sanāksmju apmeklēšanu, ieskaitot Eiropas Savienības veicinātas sanāksmes, kurās risinās politiskais dialogs, kas tieši sekmē demokrātijas, cilvēktiesību un tiesiskuma ievērošanu Bijušajā Dienvidslāvijas Maķedonijas Republikā. 2. Dalībvalsts, kas vēlas piešķirt 1. punktā norādīto atbrīvojumu, rakstveidā par to paziņo Padomei. Atbrīvojumu uzskata par piešķirtu, ja vien viens vai vairāki Padomes locekļi neiesniedz rakstisku iebildumu 48 stundās no paziņojuma par ierosināto atbrīvojumu saņemšanas brīža. Ja vienam vai vairākiem Padomes locekļiem ir iebildumi, Padome ar kvalificētu balsu vairākumu var pieņemt lēmumu atļaut ierosināto atbrīvojumu. 4. pants Gadījumos, kad saskaņā ar 2. un 3. pantu dalībvalsts atļauj ieceļot savā teritorijā vai tranzītā šķērsot to personām, kas uzskaitītas pielikumā, atļauja attiecas tikai uz nolūku, kādam tā piešķirta, un tikai uz tajā minētajām personām. 5. pants Pielikumā iekļautā saraksta pārlabojumus izlemj Padome pēc dalībvalsts vai Komisijas priekšlikuma. Pieņemot lēmumu par visiem šādiem pārlabojumiem, Padome ņem vērā 1. panta 1. punktā izklāstītos kritērijus. 6. pants Lai palielinātu iepriekš minēto pasākumu ietekmi, Eiropas Savienība mudina trešās valstis noteikt šajā kopējā nostājā ietvertajiem pasākumiem līdzīgus pasākumus. 7. pants Šo kopējo nostāju piemēro 12 mēnešus. To pastāvīgi pārskata. To attiecīgi atjauno vai izdara tajā grozījumus, ja Padome uzskata, ka tās mērķi nav sasniegti. 8. pants Ar šo atceļ Kopējo nostāju 2001/542/KĀDP. 9. pants Šī kopējā nostāja stājas spēkā tās pieņemšanas dienā. 10. pants Šo kopējo nostāju publicē Eiropas Savienības Oficiālajā Vēstnesī. Briselē, 2004. gada 10. februārī Padomes vārdā — priekšsēdētājs C. McCreevy [1] OV L 194, 18.7.2001., 55. lpp. -------------------------------------------------- PIELIKUMS 1. pantā minēto personu saraksts Vārds | ADILI Gafur | arī | Valdet Vardari | Dzimšanas datums | 5.1.1959. | Dzimšanas/izcelsmes vieta | Kicevo (Harandjell) | Vārds | BAJRAMI Hamdi | arī | Breza | Dzimšanas datums | 16.8.1981. | Dzimšanas/izcelsmes vieta | Brest (Bijusī Dienvidslāvijas Maķedonijas Republika) | Vārds | BUTKA Spiro | arī | Vigan Gradica | Dzimšanas datums | 29.5.1949. | Dzimšanas/izcelsmes vieta | Kosova | Vārds | GEORGIEVSKI Goran | arī | Mujo | Dzimšanas datums | 2.12.1969. | Dzimšanas/izcelsmes vieta | Kumanovo | Vārds | HYSENI Xhemail | arī | Xhimi Shea | Dzimšanas datums | 15.8.1958. | Dzimšanas/izcelsmes vieta | Lipkovo (Lojane) | Vārds | JAKUPI Avdil | arī | Cakalla | Dzimšanas datums | 20.4.1974. | Dzimšanas/izcelsmes vieta | Tanusevce | Vārds | REXHEPI Daut | arī | Leka | Dzimšanas datums | 6.1.1966. | Dzimšanas/izcelsmes vieta | Poroj | Vārds | RUSHITI Sait | Dzimšanas datums | 7.7.1966. | Dzimšanas/izcelsmes vieta | Tetovo | Vārds | SAMIU Izair | arī | Baci | Dzimšanas datums | 23.7.1963. | Dzimšanas/izcelsmes vieta | Semsevo | Vārds | STOJKOV Goran | Dzimšanas datums | 25.2.1970. | Dzimšanas/izcelsmes vieta | Strumica | Vārds | SULEJMANI Fadil | Dzimšanas datums | 5.12.1940. | Dzimšanas/izcelsmes vieta | Tetovo (Bosovce) | Vārds | SULEJMANI Gyner | Dzimšanas datums | 3.3.1954. | Dzimšanas/izcelsmes valsts | Turcija | --------------------------------------------------